****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi 9. juuni 2021 nr 1-12/21/40

Algus kell 13.00, lõpp kell 13.40

**Koosolekut juhatas** Juhan-Mart Salumäe

**Protokollis** Helena Tiivel

**Võtsid osa liikmed:** Tiit Jürmann, Kaido Kivisild, Jaak Pihlak, Juhan-Mart Salumäe

**Puudus** Priit Kaup

**Koosolekul viibisid:** rahandusameti juhataja Marika Aaso, sotsiaalameti juhataja Livia Kask, sisekontrolör Liivia Kruusmägi

Komisjoni kinnitas päevakorra.

**PÄEVAKORD:**

1. Viljandi linna 2021. aasta I lisaeelarve kinnitamine (2021/361)

2. Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ muutmine II lugemine (2021/344-1)

3. Viljandi linna eelarvest põhivara soetuseks antava sihtfinantseerimise kord (2021/360)

4. Viljandi Linnavalitsuse teenistuskohtade koosseis ja struktuur (2021/365)

**PÄEVAKORRAPUNKT NR 1**

**Viljandi linna 2021. aasta I lisaeelarve kinnitamine (2021/361)**

**KUULATI:**

M. Aaso andis ülevaate eelnõust, millega lisatakse sihtrahad ja muudetakse omatulude eelarveid, samuti tõstetakse summasid eelarveridadel omavahel ringi ja korrigeeritakse aastavahetuse rahajäägi ning nõuete ja kohustuste muutuse summat.

Koosoleku juhataja pani eelnõu hääletusele:

**Hääletati:**

4 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi linna 2021. aasta I lisaeelarve kinnitamine (2021/361)“.

**PÄEVAKORRAPUNKT NR 2**

**Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ muutmine II lugemine (2021/344-1)**

**KUULATI:**

M. Aaso tegi ettekande eelnõust, millega muudetakse eelarve liigendust ning üle-eelarveaasta minevate lepingute sõlmimise regulatsiooni ja andis ülevaate eelnõu teiseks lugemiseks tehtud muudatustest.

**OTSUSTATI:**

Toetada eelnõu „Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ muutmine II lugemine (2021/344-1)“.

**PÄEVAKORRAPUNKT NR 3**

**Viljandi linna eelarvest põhivara soetuseks antava sihtfinantseerimise kord (2021/360)**

**KUULATI:**

M. Aaso andis ülevaate eelnõust, mille eesmärk on reguleerida Viljandi linna eelarvest põhivara soetuseks antava sihtfinantseerimise menetlusprotsessi ja põhimõtteid ning muuta protsess nii taotlejate kui ka menetlejate jaoks selgeks ja läbipaistvaks.

Komisjon teeb volikogule ettepaneku saata eelnõu II lugemisele.

**OTSUSTATI:**

Saata eelnõu „Viljandi linna eelarvest põhivara soetuseks antava sihtfinantseerimise kord (2021/360)“ II lugemisele.

**PÄEVAKORRAPUNKT NR 4**

**Viljandi Linnavalitsuse teenistuskohtade koosseis ja struktuur (2021/365)**

**KUULATI:**

L. Kask andis ülevaate eelnõust, mille eesmärk on alates 1. juulist 2021 luua linnavalitsuse struktuuri sotsiaalameti koosseisu täiendav eestkoste spetsialisti ametikoht koormusega 1,0 ning moodustada sotsiaalameti töö paremaks korraldamiseks 3 teenistust.

**OTSUSTATI:**

Toetada eelnõu „Viljandi Linnavalitsuse teenistuskohtade koosseis ja struktuur (2021/365)“.

(allkirjastatud digitaalselt) (allkirjastatud digitaalselt)

Juhan-Mart Salumäe Helena Tiivel

koosoleku juhataja protokollija